GiliGold/VAD_KnessetCorpus huggingface dataset:
רוני בן חמו:
אם את תכירי את הנתונים, את תביני שהוא לא נכשל
רוני בן חמו:
 פשוט את לא מבינה את הנתונים
טלי גוטליב:
אדוני, תנו לו לדבר
טלי גוטליב:
 יוסי, אנחנו רוצים לשמוע אותך
טלי גוטליב:
 אנחנו רוצים לדעת עובדות
טלי גוטליב:
 דבר איתנו, בבקשה
יולי יואל אדלשטיין:
רק שנייה
יולי יואל אדלשטיין:
 יוסי, תני לי שנייה
אביעד גדות:
סליחה
אביעד גדות:
 יש יועצת רמטכ"ל לגיוס נשים
אביעד גדות:
 אין יועץ רמטכ"ל לגיוס חרדים
אביעד גדות:
 השאלה היא השקעה
אביעד גדות:
 בנושא גיוס חרדים צה"ל זייף נתוני גיוס חרדים
שרון ניר:
יש ראש מנהלת חרדים שאתם עובדים מולו
קריאה:
רק לדייק
קריאה:
 אין יועצת רמטכ"ל לשירות נשים
קריאה:
 יש יועצת רמטכ"ל לענייני למגדר
קריאה:
 למגדר נכנסים גם גברים
שמעון סולומון:
יוהל"ן, יוהל"ן
שרון ניר:
יש ראש מנהלת גיוס חרדים
אביעד גדות:
שימי גבר
יולי יואל אדלשטיין:
אני ביקשתי, חברים
יולי יואל אדלשטיין:
 כולם, כל מי שפתח אמר שזה דיון מאוד רגיש ומאוד חשוב
יולי יואל אדלשטיין:
 וכך נתנפל על כל דובר? וחוץ מזה, אם אנחנו באמת מדברים על ראייה מערכתית, שרון, את תת-אלוף
יולי יואל אדלשטיין:
 מה זאת אומרת שהוא נכשל? צה"ל נכשל, המדינה נכשלה
שרון ניר:
אדוני, צה"ל לא נכשל
שרון ניר:
 הוא יושב בעמותה והוא מתווך את המתגייסים? הוא אמור לעודד? יש פה כישלון
שרון ניר:
 אדוני, אני מתנצלת
אביעד גדות:
מאשימים את הש"ג
שרון ניר:
העמותה אמורה לעודד גיוס? אני שואלת אותך, מה מטרת העמותה?
יולי יואל אדלשטיין:
שרון, שרון
יוסי לוי:
כבוד היושב-ראש, אני רוצה להמשיך ברשותכם
שרון ניר:
תכף אני אבדוק את מטרת העמותה
יוסי לוי:
אני רוצה להמשיך ברשותכם
יולי יואל אדלשטיין:
בבקשה, יוסי
יולי יואל אדלשטיין:
 נא לא להפריע לדובר
טלי גוטליב:
יוסי, סליחה שאתה חווה את זה
יוסי לוי:
לשמחתי, מרבית היושבים כאן בשולחן, כולל הרמטכ"ל לשעבר ואלעזר, כולם יודעים מה אנחנו עושים
יוסי לוי:
 אנחנו עושים מהפכה, לא פחות מזה
קריאה:
ממש
אביעד גדות:
מלאכת קודש
יוסי לוי:
ולהגיד שאנחנו אמונים על גיוס חרדים לצה"ל זו בורות, סליחה
יוסי לוי:
     ושאלתי חוזרת אליך, ידידי
יוסי לוי:
 בשנת 2014 זה נוסה
יוסי לוי:
 מקלות מעולם לא עבדו
יוסי לוי:
 הנחנו על שולחן הממשלה פתרון הרבה יותר פרקטי
יוסי לוי:
 כבר חמש שנים שאני מנכ"ל, לא יישמו כלום ממנו
יוסי לוי:
 יש פתרונות הרבה יותר פשוטים
יוסי לוי:
 איך ממשיכים להעלות את אותן הצעות 25 שנה?
טלי גוטליב:
תגיד לנו מה הנחת, שנדע
יולי יואל אדלשטיין:
 יגיע תורו של יוסי לדבר
יולי יואל אדלשטיין:
 הוא יציג
יולי יואל אדלשטיין:
 כרגע רק שאלות לד"ר פרידמן
שוקי פרידמן:
קודם כול, אני רוצה להביע הערכה לפעילות של יוסי
שוקי פרידמן:
 אני חושב שזו פעילות חשובה וערכית ראשונה במעלה, ויש לה מקום רב
שוקי פרידמן:
 רק מה? צריך לשכפל אותה בפי מאה
יוסי לוי:
מאה אחוז
שוקי פרידמן:
מה שייעשה הוא לא קריאה לחרדים להתגייס, אלא כורח
טלי גוטליב:
אבל הוא מסביר שלא
טלי גוטליב:
 מסביר שלא
טלי גוטליב:
 זה נוסה
שוקי פרידמן:
מה שנוסה, ואמרתי את זה, מה שנוסה ב-2014 הוא חוק שהצהיר על סנקציות ולא מימש אותן
שוקי פרידמן:
 ופעם שנייה שוב, הוא לא אמר שהחרדים יתגייסו, למעט חריגים שיהיו עילויים, מצטיינים, הרב שי פירון קרא להם: שיישארו בישיבה וילמדו, שגם זה מקובל גם עליי ועל כל מי שעוסק בעניין
שוקי פרידמן:
 הוא אמר: נגייס קצת חרדים
שוקי פרידמן:
 גם זה לא נעשה
שוקי פרידמן:
 גם הסנקציות לא הופעלו, ופוליטית הממשלה נפלה כדי לא ליישם את הפתרון הזה ולאפשר ממשלה אחרת
שוקי פרידמן:
 כלומר, פעם אחת החוק לא שינה את הקונספציה
שוקי פרידמן:
 הוא הלך במתווה של חוק טל שנפסל
שוקי פרידמן:
 פעם שנייה, גם מה שנאמר שם לא נוסה בפועל, רק הוצהר עליו
שוקי פרידמן:
 אכן ההצהרה גרמה לחרדים להיכנס
שוקי פרידמן:
 למה? כי הם יכלו
רם בן ברק:
אני לא חושב שהבעיה היא עם חרדים שלא רוצים להתגייס
רם בן ברק:
 הבעיה שלנו היא עם ההנהגה החרדית שלא רוצה שהחרדים יתגייסו
שרון ניר:
 נכון מאוד
רם בן ברק:
אני בטוח שאם היו הולכים לאנשים ללא ההנהגה, היה כאן גיוס אולי אפילו כמו בגיוס החילוני
רם בן ברק:
 הבעיה שלנו היא עם ההנהגה החרדית שמפחדת מהגיוס, לא רוצה שהם יתגייסו
רם בן ברק:
 ולכן, אני לא רוצה להגיד שצריך להחליף את ההנהגה, אבל בעיניי צריך להחליף ההנהגה
רוני בן חמו:
אבל אולי הם צודקים? אבל אולי הם צודקים?
יולי יואל אדלשטיין:
יש לך עוד להוסיף משהו?
שוקי פרידמן:
שורה אחת לסיום
יולי יואל אדלשטיין:
שורה לסיום
שוקי פרידמן:
מה שהיה לא יהיה
שוקי פרידמן:
 מה שהיה לא יהיה
שוקי פרידמן:
 השתנו כללי המשחק
שוקי פרידמן:
 החברה הישראלית לא נכונה לקבל את ההסדר הזה יותר, וצריך למצוא הסדר אחר
שוקי פרידמן:
 ולכן אני קורא מכאן לחבריי החרדים לשבת ולמצוא הסדר פרקטי, שיהיה קביל על הרוב החברה הישראלית
טלי גוטליב:
אז בואו נשמע מה יוסי אומר
יולי יואל אדלשטיין:
תודה לד"ר פרידמן
יולי יואל אדלשטיין:
 אני באמת אמרתי את זה פעם בדיוני הוועדה, בלי להביע עמדה, כעובדה ההיסטורית
יולי יואל אדלשטיין:
 היו בחירות ב-1999
יולי יואל אדלשטיין:
 היו בחירות ישירות לראשות הממשלה
יולי יואל אדלשטיין:
 אחד משני המועמדים היה רמטכ"ל לשעבר, שרץ בבחירות האלה
יולי יואל אדלשטיין:
 מחצית הקמפיין היה על איך הוא יגייס את כל החרדים
יולי יואל אדלשטיין:
 שלושה-ארבעה חודשים לאחר מכן הוא עלה לבימת הכנסת
יולי יואל אדלשטיין:
 אני ישבתי באולם
יולי יואל אדלשטיין:
 מי שלא מאמין לי, יכול לבדוק את זה בפרוטוקולים של הכנסת
יולי יואל אדלשטיין:
 הוא אמר: לא ידעתי שזה כל כך מסובך
יולי יואל אדלשטיין:
 אז לא אני ולא אף אחד אחר לא רוצה להיות בנעליים האלה של מישהו שאחרי שהיה רמטכ"ל הוא כביכול לא ידע שזה כל כך מסובך
יולי יואל אדלשטיין:
 לכן אפשר לקרוא כל מיני קריאות, רק שבחיים הציבוריים פתאום דווקא יצליח לך, אבל אתה תצטרך להיות זה שגם צריך ליישם את הקריאות שלך ממערכת הבחירות
יולי יואל אדלשטיין:
      לכן כל אחד שמציע דברים, לפחות מהצד של נבחרי ציבור כאן, צריך לחשוב, אם הוא באמת יהיה אחראי ואם הוא באמת יהיה שר ביטחון או רמטכ"ל או יושב-ראש קואליציה, האם באמת הדברים שלו ניתנים ליישום או שזה היה יפה לשקר לאנשים במהלך מערכת הבחירות מה אתה תעשה, מה אתה לא תעשה
יולי יואל אדלשטיין:
      אתה כבר לקחת זכות דיבור לשאלה, אז אני מציע, יוסי לוי, מנכ"ל "נצח יהודה", אם יש לכם הצעות קונקרטיות, חברי הוועדה גם ישמחו לשמוע
יוסי לוי:
מכיוון שכבר הצגתי את עצמי, לא אציג שוב
יוסי לוי:
 אני כן אומר שעבורי לבוא ולשרת בצה"ל זה היה מחיר גדול
יוסי לוי:
 משפחתי נמנית גם על הזרים הקלאסי בחברה החרדית וגם על הזרם הקיצוני
יוסי לוי:
 יש לי גיס ובן דוד, שמובילים את הפלג הירושלמי, מוכרים מאוד
יוסי לוי:
 ואנחנו כולנו אוהבים אחד את השני ומעריכים אחד את השני, וכל אחד יש לו אידיאולוגיה
יוסי לוי:
 לכן אני פותח בהערכה גדולה למשפחתי ואחיי החרדים לומדי התורה
יוסי לוי:
      ועדיין, צריך לומר פה משהו מאוד חשוב
יוסי לוי:
 אחד, אכזבה גדולה שאין כאן אף נציג חרדי
יוסי לוי:
 והם, חלקם, עוזרים לנו מאוד
יוסי לוי:
 שלא תבינו לא נכון
יוסי לוי:
 בסדר? יש לנו היום אירועים של צה"ל שנוכחים בהם ההנהגה גם הפוליטית החרדית, וזו אמירה
יוסי לוי:
 לא היה להם קל לבוא, והם באים, וזו אמירה
יוסי לוי:
 צריך לומר את זה
יוסי לוי:
 זה משפיע גם על השטח
יוסי לוי:
     דבר שני, לגייס חרדים לצה"ל זה כנראה אחד הדברים הכי קשים היום
יוסי לוי:
 החברה הישראלית מבינה היטב שהמגזר החרדי גדל דמוגרפית, וחובה עלינו לראות את המגזר החרדי בכלכלה, בביטחון, בחלק מהאיחוי השסע החברתי
יוסי לוי:
 אני לא חושב שיש פה עוררין על זה
יוסי לוי:
 כל מי שיושב כאן ברור לי שהוא רוצה לראות את המגזר החרדי שותף יותר ויותר
יוסי לוי:
 על מה באמת המחלוקת? על הדרך
יוסי לוי:
 בואו נתחיל בזה שדרך, שהיא קולקטיבית, לא עבדה ולא תעבוד
יוסי לוי:
 גיסי מוכן לשבת בכלא הרבה מאוד זמן בשביל לא לשרת בצה"ל
יוסי לוי:
 תפנימו את זה
יוסי לוי:
 זו חובה שנבין את זה
יוסי לוי:
 יש הבדל בין לעבוד בצדק לבין לעבוד בחוכמה
איילת השחר סיידוף:
שיישב
יוסי לוי:
שנייה
יוסי לוי:
 אני אסיים לדבר
שמעון סולומון:
לא פתרון אבל
יוסי לוי:
אם אמרתי שהאינטרס של כולנו הוא הרחבת שירות חרדים לצה"ל – תנו לי לסיים לדבר
יוסי לוי:
 פשוט מאוד
יולי יואל אדלשטיין:
אני ביקשתי כבר
יולי יואל אדלשטיין:
 לא על כל דבר צריך להגיב
שמעון סולומון:
יש פה מישהי שגיבה על כל דבר
יוסי לוי:
אני מבקש משרון שתקשיב מה אנחנו עושים, זה חשוב
יוסי לוי:
 דבר שני, אנחנו מבינים שהדרך להביא חרדים לצה"ל – ורגע נניח את לומדי התורה, כי בואו רגע נהיה כנים, אין 100% לומדי תורה, לא 90%, לא 80% וגם לא 70%
יוסי לוי:
 סוד
יוסי לוי:
 כמה מתגייסים? 10%
יוסי לוי:
 אז גם לדעת ההנהגה החרדית, ואני אומר לכם שזו דעתה, כל מי שלא לומד תורה צריך לשרת בצה"ל
יוסי לוי:
 למה זה לא קורה?
שוקי פרידמן:
זה לא נכון
שוקי פרידמן:
 פשוט לא נכון
טלי גוטליב:
תנו לו רגע
יוסי לוי:
אתה יכול להתווכח איתי כאדם שעובר כל יום רב-רב - - -
שרון ניר:
אם זה היה - - - זה היה קורה
שרון ניר:
 כי עובדה שיש שיתוף פעולה עם ישיבות
יוסי לוי:
רגע, אני אמשיך
יוסי לוי:
 אני לא אמרתי שההנהגה פועלת לשלב בצה"ל את מי שלא לומד תורה
יוסי לוי:
 ודאי וודאי שלא
יוסי לוי:
 ההנהגה לא פועלת לשלב אף אחד בצה"ל מהמגזר החרדי
יוסי לוי:
 נכון
יוסי לוי:
 אני מדבר על ההבנה האידאולוגית שבה מי שלא לומד תורה צריך לשרת
יוסי לוי:
 זה נאמר לפני שבועיים על ידי פינדרוס
יוסי לוי:
 גם אם אתם לא מאמינים לו, זה נאמר
קריאה:
מה הפער בין האמירה - - -
שוקי פרידמן:
זה נאמר פעם אחרונה על ידי הרב - - - ב-1967
שוקי פרידמן:
 ומאז אף גדול תורה לא אמר דבר כזה
יוסי לוי:
אם לא תיתנו לי לדבר, לא תוכלו לשמוע הצעה פרקטית
טלי גוטליב:
תקשיבו, אנחנו רוצים לשמוע מה הם אומרים
הר מלך:
תנו לו לדבר
יוסי לוי:
שאלתי, שעליה אני הולך לענות, היא: האם בכלל אנחנו באמת רוצים לשלב חרדים? אני לא בטוח בזה
יוסי לוי:
 אני אגיד לכם למה? אני עבדתי על נייר מדיניות במשך שנה שלמה, שמסביר במספרים איך מכפילים ומשלשים את החרדים בצה"ל
יוסי לוי:
 הוא הונח על כל ועדת החוץ והביטחון
יוסי לוי:
 הוא הגיע לשר הביטחון
יוסי לוי:
 הוא הגיע לכולם
יוסי לוי:
 אולי תחלופי ממשלה
יוסי לוי:
 אני לא יודע מה
יוסי לוי:
 בשורה התחתונה, הוא לא ממש
יוסי לוי:
      אני אסביר לכם איך אנחנו רואים את שילוב החרדים בצה"ל
יוסי לוי:
 מאוד פשוט
יוסי לוי:
 דבר ראשון, בעולם החרדי יש קרוב ל-1,000 עובדי נוער חרדים, שצה"ל עובד איתם בצורה מאוד חלקית
יוסי לוי:
 צה"ל עובד מאוד קשה
יוסי לוי:
 אבל זו צריכה להיות החלטה ממשלתית ולא צה"לית
יוסי לוי:
 שניים, יש כמעט 80 מסגרות שנחשבות למסגרות אפורות: תיכונים חרדים, ישיבות לנושרים
יוסי לוי:
 בעיניי, כל מי שנמצא במסגרות האפורות צריך לשרת בצה"ל
אסף זמיר:
אפילו יותר
יוסי לוי:
אפילו יותר, נכון
יוסי לוי:
      דבר שלישי, מסגרות הכנה לצה"ל
יוסי לוי:
 אנחנו הקמנו בשלוש שנים שש מסגרות הכנה לצה"ל, שלוש מכינות קדם-צבאיות ושלוש ישיבות הסדר חרדיות, חמש מתוכן קרביות
יוסי לוי:
 אם היינו מחכים לממשלה שתסייע לנו בהקשר הזה, היינו ישנים עוד הרבה שנים בלי גיוס חרדים לצה"ל
יוסי לוי:
 יש לנו 250 תלמידים השנה, תוך חמש שנים – 1,000
יוסי לוי:
 תשמעו את זה
יוסי לוי:
 תוך חמש שנים 1,000 תלמידים חרדים לפני צבא
יוסי לוי:
     הפתרון הוא פשוט
יוסי לוי:
 צריך להקים תוכנית פשוטה, שכתבנו אותה, לשילוב חרדים בצה"ל מהשטח, לא דרך ההנהגה, לא דרך אף אחד אחר
יוסי לוי:
 מהשטח
שרון ניר:
 אני רוצה לשאול אם לך יש גיבוי מההנהגה החרדית
שרון ניר:
 זה מה שאני רוצה לשאול
יוסי לוי:
 והתוכנית הזו, הטקטיקה שלה היא ליצור קבוצה של אנשים שיודעת לעבוד בתוך המגזר החרדי, שגדלו במגזר החרדי, ויודעים לאפיין מי רלוונטי לשירות חרדים בצה"ל, ולהגיע אליו וללוות אותו, כי חרדים לעולם לא יגיעו לצה"ל
יוסי לוי:
 אם היום גוף הגיוס של צה"ל, המנהלת, משרד הביטחון, אנחנו נפסיק לעבוד, גם מה-1,200 אף אחד לא יבוא
יוסי לוי:
 אני לא באתי לצה"ל
יוסי לוי:
 צה"ל הגיע אליי
יוסי לוי:
 זה המצב
יוסי לוי:
 כדי שצה"ל ידע להגיע אליי, שהמדינה תוכל לשלב חרדים, להכפיל ולשלש אותם, חייבים לעבוד בשטח
יוסי לוי:
 ולא עובדים בשטח בצורה מספקת
יוסי לוי:
 וזה הפתרון, שהוא כתוב ומסודר, שאנחנו מציעים
יוסי לוי:
 כתבתי אותו, אגב, עם מג"ד "נצח יהודה" לשעבר, שהיום הוא מח"ט
יוסי לוי:
 הוא מאוד מאוד קוהרנטי ומגובש, ולא טופל
יוסי לוי:
 אנחנו מציעים לקחת אותו בשתי ידיים ולממש אותו
יוסי לוי:
 זה הכול
שרון ניר:
יוסי, אני רוצה רק שאלה אחת, היות שפירטת ואני מרגישה שזה באמת בדם ליבך
שרון ניר:
 יש לך גיבוי מההנהגה החרדית? אתה עובד בתוך הציבור שלהם
שרון ניר:
 אתה קיים בתוך המוסדות שלהם
שרון ניר:
 אתה מדבר על מטרה נעלה שאתה ואני בטח שותפים לה
שרון ניר:
 יש לך גיבוי מההנהגה החרדית? כשאתה מגיע, אתה נכנס עכשיו למוסד החרדי, נותנים לך להיכנס?
יוסי לוי:
אני אענה על זה כך
יוסי לוי:
 אחד, יש לי גיבוי הרבה יותר ממה שאנשים חושבים
יוסי לוי:
 גם גיבוי רשמי
יוסי לוי:
 לצורך העניין, רבנים גדולים, אפשר לפתוח גוגל ולראות, שמעולם לא דרכו ב"נצח יהודה", בשנתיים האחרונות הצלחנו להביא אותם
יוסי לוי:
 רבנים מאוד משמעותיים
יוסי לוי:
 זה דבר ראשון
יוסי לוי:
 דבר שני, זה לא רלוונטי
שרון ניר:
תגיד שמות
שרון ניר:
 נשתף איתם פעולה
יוסי לוי:
זה לא רלוונטי
יוסי לוי:
 אני יכול להגיד שמות
יוסי לוי:
 כל מי שרואה את טקס הזיכרון שלנו, רואה סוללה של רבנים חרדים מאוד מאוד גדולים ו-1,200 חרדים בטקס זיכרון חרדי שלא היה מעולם
יוסי לוי:
 אבל זה לא רלוונטי
יוסי לוי:
 השטח מדבר
יוסי לוי:
 אתם יודעים שיש היום 6,000 נערים חרדים נושרים שמתוכם רק 1,200 מתגייסים לצה"ל
יוסי לוי:
 זה לא הגיוני
יוסי לוי:
 יש 6,000 ברחובות, לפי ועדת חינוך שהיושב-ראש שלה הוא חרדי
יוסי לוי:
 יש 6,000 בני נוער נושרים ואף אחד לא מגייס אותם
יולי יואל אדלשטיין:
תודה, יוסי
יולי יואל אדלשטיין:
 דרך אגב, אני לא חושב שחברי הוועדה קיבלו את הנייר שאתה מדבר עליו
יולי יואל אדלשטיין:
 אז אם תוכל להעביר לוועדה, אז תעביר
יוסי לוי:
אני אעביר כמובן
יוסי לוי:
 אני דיברתי על הוועדה הקודמת
יולי יואל אדלשטיין:
שרון, במסגרת שיתוף הפעולה יש לי הצעה, כי את רוצה לשתף פעולה
יולי יואל אדלשטיין:
 אני מניח שאת גם מדברת בשם הסיעה שלך
יולי יואל אדלשטיין:
 אומנם לא יפה לדבר על זה, זה מסוג הדברים שלא מדברים עליהם
יולי יואל אדלשטיין:
 אבל בדרך כלל, לסיעות כאן בבית יש גם מימון מפלגות, גם כספים קואליציוניים
יולי יואל אדלשטיין:
 אז אם זה כל כך חשוב, אז אולי במקום שהוא יתרוצץ ויגייס כספים מנדבנים בחו"ל - - -
שרון ניר:
אולי חשוב שההנהגה החרדית תיתן לו גיבוי, אדוני היושב-ראש
שרון ניר:
 כי זה משהו שמתחיל מתוך ההנהגה החרדית, רוחנית ופוליטית
יולי יואל אדלשטיין:
אולי במקום שהוא יסתובב ויבקש תרומות, אז המפלגות, שזה על הדרך שלהן כתוב באותיות קידוש לבנה, אולי יעזרו להם, אולי יעזרו להם
שרון ניר:
20 שנה מדברים פה בשפה, אתה יודע, מצקצקים בלשון ומציגים יעדים וכיוונים
יוסי לוי:
שרון, אנחנו מקבלים ממדינת ישראל מיליון שקל בשנה
יוסי לוי:
 לשילוב חרדים בצה"ל, מיליון שקל בשנה אנחנו מקבלים ממדינת ישראל
יוסי לוי:
 אם זו לא בושה, אז מה זה בושה
שמעון סולומון:
זה ל-1,200
שרון ניר:
יושבים פה חברי קואליציה, תפנה אליהם
יוסי לוי:
אני מגייס 17 מיליון לבד
יוסי לוי:
 17 מיליון בשנה
יולי יואל אדלשטיין:
זאת השאלה
יולי יואל אדלשטיין:
 בקואליציה, שרון, יושבים אנשים שדווקא מסיבות כאלה ואחרות לא רוצים שיהיה גיוס
יולי יואל אדלשטיין:
 איפה המפלגות שרוצות שיהיה גיוס?
שרון ניר:
מסיבות כאלה ואחרות לא רוצות שיתגייסו לצה"ל
שרון ניר:
 אנחנו מדברים פה, בוועדת החוץ והביטחון
יולי יואל אדלשטיין:
בבקשה, אלעזר
אלעזר שטרן:
אני כמובן מאוד מעריך גם את יוסי באופן אישי, את מה שהוא עושה
אלעזר שטרן:
 אני גם הרבה שנים מלווה
אלעזר שטרן:
 אני רוצה להגיד דבר, אדוני היושב-ראש, שכבר אמרתי אותו, ואני מבקש שלא ניפול למכשלה הזאת, כיוון שגם יוסי דיבר על זה, שמי שגייס אותו הוא חייל
אלעזר שטרן:
 צריך להבהיר
אלעזר שטרן:
 גיוס חרדים היא לא משימה של צה"ל
אלעזר שטרן:
 זאת משימה של מדינת ישראל
יולי יואל אדלשטיין:
צודק
אלעזר שטרן:
זאת אומרת, אם לצה"ל חסר תקציב או לא אומרים: שלח את החיילים שלך לעבוד, אם חסר לו כוח אדם, לא אומרים לו: שלח את החיילים שלך לגייס
אלעזר שטרן:
 הוא יכול לעזור
אלעזר שטרן:
 זה טוב שהוא מסתייע
אלעזר שטרן:
 אבל קודם כול צריך שממשלת ישראל, וגם הכנסת, תדע שהלאום, המדינה, העם צריך להעמיד אותם בשערים
יולי יואל אדלשטיין:
 אין ויכוח
יולי יואל אדלשטיין:
 אתה צודק לגמרי
אביעד גדות:
אדוני היושב-ראש, אני יכול להעיר על הדברים של יוסי?
אביעד גדות:
אני יכול להעיר על הדברים של יוסי?
יולי יואל אדלשטיין:
 רק תציג את עצמך לפרוטוקול
אביעד גדות:
קוראים לי אביעד גדות
אביעד גדות:
 אני מנהל שתי עמותות: עמותת "חותם", שמתעסקת בנושאי דת ומדינה; עמותת "תורת לחימה", שמתעסקת בנושא צה"ל
אלעזר שטרן:
בנושא אנטי צה"ל בדרך כלל
אביעד גדות:
בנושא צה"ל
אביעד גדות:
 אנחנו לא מעודדים סרבנות
הר מלך:
בעד, בעד
הר מלך:
 זה הכי בעד שיש
אביעד גדות:
אנחנו לא מעודדים סרבנות
אלעזר שטרן:
אתם מעודדים חבר'ה שמגיעים לצה"ל
אלעזר שטרן:
 עזוב, זה לא הדיון
יולי יואל אדלשטיין:
 רגע
הר מלך:
מותר לו לדבר
עידית שפרן גיטלמן:
מותר לו לדבר, אבל יש פה סדר
עידית שפרן גיטלמן:
 יש אנשים שנרשמו לדבר
הר מלך:
גם הוא נרשם
אביעד גדות:
אלעזר, כל התקפה שלך היא מחמאה בשבילי
אלעזר שטרן:
אל תדאג
אלעזר שטרן:
 אבל אני אשען על עובדות, אם ההתקפה לי עוזרת ל"חותם"
אלעזר שטרן:
 דבר, דבר על גיוס נשים
אלעזר שטרן:
 מה אתם חושבים
אלעזר שטרן:
 זה גם כוח אדם בצה"ל
אלעזר שטרן:
 דבר
טלי גוטליב:
די, נו
אביעד גדות:
חווייתי בשירותי הצבאי בקבע כרב בית הספר להנדסה צבאית, שקיבל משימה בין שאר המשימות, שירתי שם שלוש שנים, לגייס 40 חרדים לבסיס של 2,000 לוחמים
אביעד גדות:
 והימים הם ימי זיוף נתוני גיוס חרדים
אביעד גדות:
 אפרופו, משימה של צה"ל או הממשלה
אביעד גדות:
 ימי זיוף נתוני גיוס החרדים, שכאן על שולחן הוועדה במשך כמעט עשור הוצגו נתונים שקריים מצד ראשי אכ"א ונציגיהם, לחברי ועדת החוץ והביטחון, אירוע טקטוני בצה"ל, שצריך לדבר עליו גם בהקשר הזה, ואני מפרפר ביחד עם חבריי הקצינים, מג"דים ומ"פים, בבסיסים שבהם משרתים חרדים מול אנשי מקצוע כאלה ואחרים, מול מנהלת גיוס החרדים, על ריק
אביעד גדות:
 ואנחנו בפול גז נוטרל
אביעד גדות:
 למה? כי הנתונים שהוצגו הם נתונים שקריים, הם ירדו למטה, ירד כסף של עשרות מיליונים לבסיס
אביעד גדות:
 עד היום המבנים נמצאים שם, מה שנקרא, פיל לבן
אביעד גדות:
 אבל הדברים האלה בעצם מאששים את הדברים שראש הממשלה שלכם הקודם, נפתלי בנט, אמר שצה"ל לא רוצה לגייס חרדים
אביעד גדות:
      עכשיו מי זה צה"ל? צה"ל זה החיילים
אביעד גדות:
 צה"ל זה המפקדים
אביעד גדות:
 בהכללה, בכירי צה"ל לדורותיהם בשנים האחרונות, לא - - -
גדי איזנקוט:
מה זה האמירה הזאת "ראש הממשלה שלכם"? הוא לא ראש הממשלה שלך?
אלעזר שטרן:
כן, זה אותו דבר
אלעזר שטרן:
 "חותם" זה שלכם
אלעזר שטרן:
 לכו
שרון ניר:
 זה לא אמיתי
שרון ניר:
 פשוט לא אמיתי
אלעזר שטרן:
של נעליך
אלעזר שטרן:
 של נעליך
אביעד גדות:
אדוני הרמטכ"ל הקודם, שאני מאוד מכבד אותך, אם זה הדבר היחיד שאפשר להיתפס עליו בדברים שלי, אז קטונתי
שרון ניר:
כדאי שתכבד גם את צה"ל
טלי גוטליב:
אנחנו לא - - - הוא יכול לבד לדבר
אלעזר שטרן:
לא, שאלתי מה אתם אומרים על גיוס נשים
אלעזר שטרן:
 מה אתם אומרים, "חותם", על גיוס נשים?
טלי גוטליב:
בשביל מה? די
טלי גוטליב:
 אפשר, בבקשה, להקשיב למה שאנשים אומרים פה?
אביעד גדות:
ברשותכם, אני רוצה לסיים באמת בקצרה
אביעד גדות:
 אני מודה לכם על ההתקפות
טלי גוטליב:
להפך, אנחנו רוצים לשמוע בנחת
עידית שפרן גיטלמן:
כן
עידית שפרן גיטלמן:
 אבל יש פה סדר גם
טלי גוטליב:
תפסיקו להפריע לו
אביעד גדות:
זה לא דיון משפטי
אביעד גדות:
 זה דיון, כמו שאמר יוסי, תרבותי-חברתי
הר מלך:
ואת לא מנהלת את זה, כן
עידית שפרן גיטלמן:
נכון
עידית שפרן גיטלמן:
 אבל מותר להביע - - -
טלי גוטליב:
מספיק כבר
טלי גוטליב:
 תנו לשמוע מה שבן אדם אומר
אביעד גדות:
חברים, אני חושב שזה סתימת הפיות הוא אחד מהדברים, כולל ההתקפה על חברי יוסי לוי, שעושה מלאכת קודש, הוא אחד מהדברים שמעכבים גיוס חרדים
אביעד גדות:
 בסדר? אני יודע שיש מפלגות שעושות הון פוליטי מהסוגיה הזאת
אביעד גדות:
 זה בסדר גמור
אביעד גדות:
 אבל יש אנשים, ואני בטוח שרוב האנשים בחדר הזה רוצים לראות את צה"ל מלא וגדוש בחיילים לוחמים
אביעד גדות:
 אז אנחנו סביב המטרה הזאת
אביעד גדות:
 נתנו לי נסיים, בבקשה
אלעזר שטרן:
גם בחיילות
אביעד גדות:
תנו לי לסיים, בבקשה
שמעון סולומון:
מה זה קשור אבל עכשיו? זה לא מונע את זה
הר מלך:
זה לא הנושא
אביעד גדות:
זה לא הנושא
אביעד גדות:
 אם רוצים הרצאה בנושא גיוס חיילות, בשמחה רבה
אביעד גדות:
 אני אבא לשש בנות ובן, ואני יכול לדבר גם על הנושא הזה
טלי גוטליב:
אנחנו רוצים לשמוע את הדברים שלך
טלי גוטליב:
 אנחנו מקשיבים לך
עדי פרטוש:
רק לציין שעוד פעם הדיון כמו תמיד נגרר לנושא של גברים חרדים, שיש עוד הרבה על מה לדבר
יולי יואל אדלשטיין:
אז בבקשה, אביעד
אביעד גדות:
תודה
אביעד גדות:
 אחי הגדול, שהוא סגן-אלוף במילואים, שירת בזמנו בתור סמג"ד גדוד "נצח יהודה"
אביעד גדות:
 זאת אומרת, צה"ל מתעסק בגיוס חרדים כבר 25 שנה
אביעד גדות:
 יש לנו פה יהודי יקר שעוד מעט הולך להיות מג"ד במילואים
אביעד גדות:
 אדוני הרמטכ"ל, כמה מג"דים חרדים פיתח צה"ל עם החרדים שיש לו ביד? להערכתי כ-40,000-30,000 חרדים שגויסו מאז שצה"ל עוסק בגיוס חרדים
אביעד גדות:
 כמה מג"דים ומח"טים חרדים פיתח צה"ל בעצמו?
עידית שפרן גיטלמן:
ונשים?
אביעד גדות:
מג"דיות ודאי שיש
אביעד גדות:
 כל יומיים יש כתבה על מג"דית נוספת ששברה תקרות זכוכית
הר מלך:
אבל הוא מדבר על משהו אחר
טלי גוטליב:
אי-אפשר ככה
שרון ניר:
עם כל הכבוד, אדוני היושב-ראש, זה לא נושא הדיון
עידית שפרן גיטלמן:
- - -
הר מלך:
גברת, מה זה הדבר הזה? זה לא יכול להיות
הר מלך:
 תקשיב, אי-אפשר
הר מלך:
 אי-אפשר
שמעון סולומון:
זה לא רלוונטי
שמעון סולומון:
 אפשר לדבר גם על זה אחר כך
יולי יואל אדלשטיין:
ביקשתי מן הדוברים - - -
שמעון סולומון:
- - -
יולי יואל אדלשטיין:
חברי הכנסת, שנייה
הר מלך:
 היא מכניסה דברים לא קשורים
הר מלך:
 אי-אפשר לנהל דיון
טלי גוטליב:
אבל אדוני היושב-ראש, רק לחברי הכנסת מותר להעיר הערות ביניים
טלי גוטליב:
 ראה ערך התקנון
טלי גוטליב:
 כל אדם שהוא לא חבר הכנסת – לא שאכפת לי, מי אני בכלל? אבל זה התקנון
טלי גוטליב:
 אי-אפשר, כי יש פה אדם שאני רוצה לשמוע את הדברים שלו, ועל בסיס הדברים שלו אנחנו צריכים להחליט
טלי גוטליב:
 למה אי-אפשר לשמוע בנחת?
שמעון סולומון:
היא מעירה הערות לא במקום
שמעון סולומון:
 אלה הערות לא רלוונטיות
הר מלך:
 גם לא יכולים להעיר
טלי גוטליב:
מה לעשות? אי-אפשר להעיר הערות בינתיים
טלי גוטליב:
 זו זכות שיש רק לח"כים
שמעון סולומון:
סליחה
שמעון סולומון:
 את מעירה הערות לא במקום
טלי גוטליב:
תנו לשמוע דבר אחד מהתחלה עד הסוף
יולי יואל אדלשטיין:
אני ביקשתי מהדוברים שהוזמנו לוועדה להציג דברים אם יש להם הצעות
יולי יואל אדלשטיין:
 תרשה לי לומר לך מתוך ניסיוני
יולי יואל אדלשטיין:
 גם בסגנון שלך, אתה מעיר חברי כנסת להעיר הערות שעליי זה לא מקובל
יולי יואל אדלשטיין:
 אני באתי לשמוע את כולם
טלי גוטליב:
פה זה אזרחים
אביעד גדות:
עוד לא התחלתי לדבר וקפצו עליי, אדוני
אביעד גדות:
 מחילה
אביעד גדות:
 רק הצגתי את עצמי
יולי יואל אדלשטיין:
 נתתי לך זכות דיבור כי חשבתי שיש לך הערה לדברים שנאמרו
יולי יואל אדלשטיין:
 אבל אם אתה מדבר, תחתור לסיכום
יולי יואל אדלשטיין:
 אבל עוד פעם, אם יש איזושהי הצעה, מה אתה מציע?
אביעד גדות:
בסדר גמור
אביעד גדות:
 ההצעה שלי, מכיוון שהדברים צריכים לצמוח מלמטה, מלמטה – כולנו מכירים את המשל של רש"י על המשכן והכלים, שבצלאל בא אל משה רבנו - - -
עפרה אש:
אפשר לקצר? כי יש עוד אנשים שרוצים לדבר
אביעד גדות:
כן
אביעד גדות:
 אם לא ישסעו את דבריי, אז אני אוכל לקצר
אביעד גדות:
 לומר שני משפטים
יולי יואל אדלשטיין:
גברתי
שמעון סולומון:
אני לא מצליח להבין את הדבר הזה
יולי יואל אדלשטיין:
רק אני אחליט מי מקצר, מי לא מקצר, עם כל הכבוד
שמעון סולומון:
לא מתאים לך, את יכולה לצאת
עפרה אש:
בסדר
עפרה אש:
 אבל - - -
שמעון סולומון:
לא מתאים לך, תצאי
שמעון סולומון:
 אבל את לא להעיר הערות כאן
יולי יואל אדלשטיין:
עם כל הכבוד
עפרה אש:
זה הזמן למשלים?
טלי גוטליב:
זה הזמן למשלים, כן
טלי גוטליב:
 כל אחד מדבר בהתאם לצו לבו
שמעון סולומון:
 לא מתאים לך, את יכולה לצאת
שמעון סולומון:
 תחזרי אחרי זה
יולי יואל אדלשטיין:
סליחה
יולי יואל אדלשטיין:
 טלי, לא צריך לעזור לי
אביעד גדות:
כולנו מכירים את המשל של רש"י על התורה, שאומר שכאשר בצלאל קיבל את המשימה לבנות את המשכן, משה רבנו אמר לו: תכין כלים ותכין אחר כך את המשכן
אביעד גדות:
 אמר לו בצלאל: זה לא יכול להיות; צריך קודם כול להכין את המשכן ואחר כך להכין את הכלים
אביעד גדות:
      צה"ל צריך לקיים תהליכים פנימיים
אביעד גדות:
 בוודאי שהחברה החרדית צריכה לקיים את המצווה מהתורה להתגייס לצה"ל
קריאה:
פשוט לא ייאמן
אביעד גדות:
וזאת מצווה גדולה וחשובה, כולנו מאמינים בה
אביעד גדות:
 צה"ל צריך להכין את הכלים הפנימיים, את התהליכים הפנימיים שלו לגיוס חרדים
אביעד גדות:
 אחד, פיתוח מפקדים שיהיו מודל
אביעד גדות:
 אם מסתובב מג"ד ומח"ט ברחוב החרדי, זה מודל
אביעד גדות:
 כל אחד מאיתנו ראה את אחיו הגדול, את אבא שלו: אבא שלי שירת בצנחנים בששת הימים, במלחמת יום כיפור
אביעד גדות:
 כל אחד ראה את המודלים
אביעד גדות:
 תעזרו ליוסי לפתח את המודלים האלה, שיהיו מג"דים ומח"טים בחברה החרדית
אביעד גדות:
     בעוד משפט לסיום
אביעד גדות:
 אני דיברתי עם אליעזר שקדי, האלוף, מפקד חיל האוויר לשעבר, היהודי ראוי מאוד, שעסק בגיוס חרדים לחיל האוויר
אביעד גדות:
 שאלתי אותו שאלה פשוטה: פתחת עשרה מסלולים לגיוס חרדים בחיל האוויר; רק קורס אחד שכחת לפתוח – לקורס טיס
יולי יואל אדלשטיין:
לקצונה
יולי יואל אדלשטיין:
 אה, טיס
אביעד גדות:
את קורס הטיס לא פתחת לחרדים
אביעד גדות:
 צה"ל משקיע רבות בנושאים אחרים
אביעד גדות:
 צריכים להתקיים תהליכים פנימיים, וצה"ל צריך לרצות לגייס חרדים ולפתח מודלים שיצמחו מלמטה
יולי יואל אדלשטיין:
 הבנו את ההצעה
יולי יואל אדלשטיין:
 אני אבקש מחבר הכנסת גדי אייזנקוט, אני אומר שכנראה שהוא יהיה, אלא אם נופתע, אחרון הדוברים היום
יולי יואל אדלשטיין:
 אבל זה לא אומר שאחרים לא יקבלו זכות דיבור בישיבה הבאה
גדי איזנקוט:
אני אתחיל באנקדוטה
גדי איזנקוט:
 צה"ל ממנה מפקדים, קצינים, קצינות, על פי קריטריון אחד – לא דתי, חילוני, מזרחי, אשכנזי – מי האיש שידע למפקד בצורה הטובה ביותר
גדי איזנקוט:
 לעצם העניין גם יש בצה"ל במילואים היה, השתחרר אדם שהיה גם מפקד חטיבה, גם תת-אלוף
גדי איזנקוט:
 והיום הוא אדמו"ר
גדי איזנקוט:
 מי שלא מאמין, שיקיש: אדמו"ר מפאשקאן
גדי איזנקוט:
 ימצא את הצדיק הזה
גדי איזנקוט:
     ולעצם העניין, אני מלווה את האירוע מ-1999 כמזכיר צבאי לשר הביטחון וראש הממשלה ועד תפקיד רמטכ"ל
גדי איזנקוט:
 אני מציע להיות פחות נחרצים, פסקניים
גדי איזנקוט:
 זה נושא סבוך ומורכב
גדי איזנקוט:
 ואם תרצו אפילו לחזור לאוקטובר 1952 שבן גוריון הולך לדבר עם החזון איש, הרב קרליץ, הנושא שנסגר ביניהם מראש הוא שירות לאומי לנשים, והנושא שעלה שם הוא שירות בני ישיבות; ובסופו של דבר, בן גוריון אמר לחזון איש: באתי לשאול שאלה אחת: איך נחיה יחד, דתיים ושאינם דתיים, בלי להתפוצץ מבפנים? השאלה הזאת הייתה נכונה באוקטובר 1952 והיא נכונה גם היום
גדי איזנקוט:
      ולעצם הנתונים והעניין, כדי להבין את האמירות הפסקניות, יש היום בתחולת גיוס חרדים 98,000 איש
גדי איזנקוט:
 מה, רוצים לגייס את כולם? רוצים להכניס את כולם לבית סוהר? יש כל שנה 12,000 איש, ואין ויכוח על העניין העקרוני
גדי איזנקוט:
 המטרה בעיניי של השיח – ואני אגיד רק כמה דברים עקרוניים – זה חיזוק ערך השירות למדינה
גדי איזנקוט:
 היום המציאות היא מאוד מורכבת, בעייתית
גדי איזנקוט:
 שי הציג את הנתונים
גדי איזנקוט:
 גם בחייבי גיוס, מתוך כל 100 חייבי גיוס רק 55 מגיעים לבקו"ם בקצה ומקבלים תעודת שחרור
גדי איזנקוט:
      כשאני התגייסתי, אחוז חייבי גיוס ששירתו ב-1978 היה 88%, והיום זה 67%